חוק הרשויות המקומיות (בחירת ראש הרשות וסגניו וכהונתם) (תיקון מס' 35), התשע"ט-2019
הצעת חוק פרטית, הכנסת ה-20
פורסם: ספר החוקים, חוברת 2775, עמ' 162, 2019-01-07T00:00:00+02:00
חוק הרשויות המקומית (בחירת ראש הרשות וסגניו וכהונתם), התשל"ה-1975 קובע הוראות לעניין מספר הסגנים שמועצה של רשות מקומית רשאית למנות, על פי קריטריונים שונים ובין היתר על פי גודלה של האוכלוסייה של הרשות המקומית. הצעת חוק הרשויות המקומיות (בחירת ראש הרשות וסגניו וכהונתם) (תיקון מס' 35), התשע"ט-2019 התקבלה בכנסת בכ"ד בטבת התשע"ט (1 בינואר 2019). תיקון זה קובע קריטריון מינוי פרוגרסיבי, כך שברשות מקומית שמספר תושביה עולה על 200,000 אך אינו גבוה מ400,000 תושבים, יהיה ניתן למנות שלושה סגנים, ברשות מקומית שמספר תושביה נע בין 400,000-500,000 יהיה ניתן למנות ארבעה סגנים וברשות מקומית שסך תושביה עולה על 500,000 יהיה ניתן למנות חמישה סגנים.